Diari Oficial de la Generalitat Valenciana


Sumari del DOGV 9997, del 02-12-2024 (2024/12264)

RESOLUCIÓ de 27 de novembre de 2024, de la Dirección General d’Indústria, per la qual s’incrementa en una quantia addicional el crèdit autoritzat i es resol la concessió addicional d’ajudes a l’empara de la Resolució de 15 de febrer de 2024, de la consellera d’Innovació, Indústria, Comerç i Turisme, per la qual s’efectua la convocatòria, per a l’exercici 2024, de subvencions per a donar suport a les inversions productives realitzades per les pimes de diversos sectors industrials de la Comunitat Valenciana. INPYME 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9997

Data del DOGV
:   02-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12749

CVE
:   SVES-I-0455-06589

Data del document
:   27-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda a les empreses
    * ajuda a la indústria
    * inversió industrial

Atesa la Resolució de 15 de febrer de 2024, de la consellera d’Innovació, Indústria, Comerç i Turisme, s’efectua la convocatòria, per a l’exercici 2024, de subvencions per a donar suport a les inversions productives realitzades per les pimes de diversos sectors industrials de la Comunitat Valenciana (DOGV 9791, 19.02.2024); d’ara en avant, la convocatòria d’ajudes.

Atesa la Resolució de 27 de setembre de 2024, de la Direcció General d’Indústria, per la qual es resol la convocatòria, per a l’exercici 2024, de subvencions per a donar suport a les inversions productives realitzades per les pimes de diversos sectors industrials de la Comunitat Valenciana (DOGV 9950, 03.10.2024); d’ara en avant, la resolució de concessió.

En data 4 d’octubre de 2024 es va aprovar la resolució de correcció d’errades de la resolució de concessió (DOGV 9953, 08.10.2024).

Tenint en compte que, segons el que s’establix en el resolc segon, apartat 4, de la convocatòria d’ajudes, amb posterioritat a la resolució de concessió de les subvencions es podrà dictar una resolució complementària de concessió, que incloga sol·licituds que, fins i tot complint tots els requisits, no hagen sigut beneficiàries per esgotament del crèdit disponible, en el cas que es produïsquen eventuals augments sobrevinguts en este.

Amb consideració que, mitjançant la Resolució de 29 d’octubre de 2024, de la Direcció General d’Indústria (DOGV 9974, 04.11.2024), es modifica l’annex de la resolució d’aprovació de la llista de reserva publicada per la Resolució de 23 d’octubre de 2024 (DOGV 9967, 28.10.2024), i s’eleva una llista actualitzada de reserva prioritzada de sol·licituds que han tingut una valoració de 50 o més punts, però no han pogut estimar-se per insuficiència del crèdit pressupostari.

Vista la proposta de la comissió d’avaluació, en relació amb les empreses de la citada llista de reserva prioritzada, segons l’import d’ajuda que podria concedir-se sense superar el límit del nou crèdit autoritzat.

Amb consideració que les ajudes que es concedixen a través de la present resolució tenen el caràcter d’ajudes *de minimis*  regulades en el Reglament (UE) número 2023/2831, de la Comissió, de 13 de desembre de 2023, relatiu a l’aplicació dels articles 107 i 108 del Tractat de funcionament de la Unió Europea a les ajudes *de minimis*, publicat en el *Diari Oficial de la Unió Europea*  (DO L de 15.12.2023) —d’ara en avant, el Reglament *de minimis*—, l’ajuda *de minimis*  final que s’ha de concedir no podrà suposar que la suma de les ajudes *de minimis*  concedides a Espanya per a la mateixa pime beneficiària, considerada com a única empresa, calculades data a data entre la data de concessió d’esta subvenció i els tres anys anteriors, siga superior a 300.000 euros.

En aplicació del que es disposa en l’article 160.4.c de la Llei 1/2015, de 6 de febrer, d’hisenda pública, del sector públic instrumental i de subvencions, en el Decret 137/2023, de 10 d’agost, del Consell, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, així com en l’Orde 1/2024, de 30 de gener, de la Conselleria d’Innovació, Indústria, Comerç i Turisme, per la qual s’establixen les bases reguladores per a la concessió d’ajudes per a impulsar la reindustrialització de l’economia de la Comunitat Valenciana (DOGV 9781, 05.02.2024), que en l’article 26 delega en la direcció general amb competències en matèria d’indústria la resolució de les sol·licituds de subvencions que es presenten a l’empara de les convocatòries d’ajudes, així com la delegació establida en el resolc catorzé, apartat primer, de la convocatòria d’ajudes,

RESOLC

*Primer. Increment de crèdit autoritzat*

Augmentar el crèdit autoritzat de l’aplicació pressupostària L96162746, línia de subvenció S1461, capítol VII del programa 722A00 «Política industrial», del pressupost de l’exercici 2024, amb expedient comptable número GASTOS/2024/8893072681, en l’import de 4.779.644,16 euros de la convocatòria d’ajudes, derivat de renúncies presentades per determinades empreses que van resultar beneficiàries, de minoracions de les subvencions acordades a conseqüència de les modificacions a la baixa de projectes, així com del crèdit autoritzat no disposat resultant després de la resolució de concessió.

*Segon. Concessió*

1. Concedir les subvencions, amb càrrec a la línia de subvenció S1461, capítol VII del programa 722A00 «Política Industrial», del pressupost de l’exercici 2024, a les empreses sol·licitants de la llista de reserva que s’assenyalen en l’annex I d’esta resolució, per les quanties d’ajudes i segons el gasto que s’ha de justificar que es detallen en l’annex citat, amb les condicions que s’establixen en la present resolució addicional de concessió, en la convocatòria respectiva i en les bases reguladores d’estes.

2. Les quanties de les subvencions s’han calculat amb aplicació del 30 % del total dels gastos considerats subvencionables, o del 40 % en el cas d’inversions en municipis amb risc de despoblament, detallats en l’annex IV de la convocatòria d’ajudes, sense que en cap cas puga superar l’import de 200.000 euros, que s’establix com a límit màxim de subvenció per empresa.

A més del límit anterior de 200.000 euros per empresa, l’ajuda *de minimis*  final que es pot concedir no podrà suposar que la suma de les ajudes *de minimis*  concedides a Espanya a la mateixa pime beneficiària, considerada com a única empresa, calculades data a data entre la data de concessió d’esta subvenció i els tres anys anteriors, siga superior als 300.000 euros, que s’establix com a nou límit d’ajuda *de minimis*  pel Reglament (UE) número 2023/2831, de la Comissió, de 13 de desembre de 2023, relatiu a l’aplicació dels articles 107 i 108 del Tractat de funcionament de la Unió Europea a les ajudes *de minimis*, publicat en el *Diari Oficial de la Unió Europea*  (DO L de 15.12.2023). En cas que la subvenció calculada en aplicació dels percentatges inicials de subvenció supere els límits màxims anteriors, es reduirà per a no superar este import de 300.000 euros en 3 anys consecutius ni el de 200.000 euros anterior.

*Tercer. Obligacions de les empreses beneficiàries*

1. Les empreses beneficiàries d’estes ajudes hauran de complir totes les obligacions establides en la Llei 38/2003, general de subvencions, l’Orde 1/2024, de 30 de gener, de la Conselleria d’Innovació, Indústria, Comerç i Turisme, per la qual s’establixen les bases reguladores per a la concessió d’ajudes per a impulsar la reindustrialització de l’economia de la Comunitat Valenciana, així com en la convocatòria d’ajudes, en esta resolució de concessió addicional i en la normativa que li siga aplicable.

2. L’empresa beneficiària haurà de dur a terme el projecte objecte de subvenció en la forma que es descriu en la sol·licitud i en la memòria corresponent, i de manera que es complisca la finalitat de l’ajuda, respectant els costos indicats en la memòria descriptiva i en la taula de costos, pels imports que s’especifiquen en esta.

3. En el cas que les empreses beneficiàries no puguen executar el projecte d’inversió almenys en un 50 % del pressupost aprovat, hauran de presentar la renúncia al seu dret. L’incompliment d’esta obligació, i amb independència del reintegrament de l’ajuda concedida amb els interessos generats, podrà ser constitutiu d’una infracció administrativa en matèria de subvencions i podrà ser sancionada amb la imposició de sancions pecuniàries i, quan siga procedent, de sancions no pecuniàries segons el que disposa l’article 59 de la Llei 38/2003, de 17 de novembre, general de subvencions.

4. L’empresa sol·licitant ha de comunicar igualment l’obtenció concurrent d’altres subvencions o ajudes atorgades per altres administracions o ens públics, la qual cosa pot donar lloc a la modificació de la resolució de concessió o, si és el cas, a la pèrdua del dret al cobrament total o parcial de la subvenció.

5. Els actius subvencionats hauran d’instal·lar-se i utilitzar-se exclusivament en un centre productiu situat a la Comunitat Valenciana, i mantindre’s en esta i en l’inventari de l’empresa beneficiària, o de l’empresa que la substituïsca en cas de fusions, absorcions, escissions o adquisicions, durant almenys cinc anys, comptats a partir de la finalització del termini de justificació o, si és el cas, del termini ampliat de posada en funcionament dels actius mencionats. Això no impedirà la substitució d’equips o actius que hagen quedat obsolets o s’hagen avariat dins d’este període, sempre que l’activitat econòmica de la pime beneficiària es mantinga a la Comunitat Valenciana durant el període mínim anterior, i se sol·licite l’autorització prèvia a la Direcció General d’Indústria.

La venda o substitució no autoritzada dels actius subvencionats abans del termini indicat de cinc anys comportarà la revocació de la subvenció, amb l’obligació de la devolució íntegra, més els interessos generats des de la data del pagament.

6. En qualsevol moment de la vigència de l’expedient, les empreses sol·licitants hauran d’actualitzar la documentació presentada que haja patit alguna modificació. Especialment, hauran de comunicar qualsevol altra ajuda *de minimis*  rebuda des de la presentació de la sol·licitud i altres ajudes públiques per als mateixos costos, així com els canvis en la representació, la raó social o l’adreça electrònica de l’entitat, quan es produïsquen. Esta comunicació s’haurà de fer utilitzant el tràmit d’aportació de documentació a un expedient obert d’ajudes en la Conselleria d’Economia Sostenible, Sectors Productius, Comerç i Treball, al qual s’accedix a través de l’enllaç següent:

<https://www.gva.es/va/inicio/procedimientos?id_proc=15744>

7. Es consideraran correctament practicades les notificacions anteriors en la data de comunicació d’estes variacions a l’Administració, que s’hagen dirigit a la persona representant i comunicat a l’adreça de correu electrònic que figure en l’apartat C «Notificacions» de la sol·licitud.

*Quart. Termini de realització de les actuacions subvencionables*

La posada en funcionament dels actius subvencionats haurà de produir-se entre l’1 de gener de 2024 i el 10 de desembre de 2024, els dos inclosos. No obstant això, amb una sol·licitud prèvia motivada i presentada dins del termini de justificació, la Direcció General d’Indústria podrà autoritzar l’ampliació d’este termini, sense que en cap cas esta puga superar els 9 mesos comptats des del 10 de desembre de 2024, i sense perjuí de mantindre’s l’obligació de presentar la documentació justificativa de la inversió fins al 10 de desembre de 2024, inclusivament. Esta autorització imposarà a l’empresa l’obligació de presentar, en el termini de deu dies hàbils després de finalitzar el termini màxim ampliat, una addenda a l’informe de l’empresa auditora, que acredite la posada en funcionament dels actius autoritzats i, si és el cas, dels requisits que ha de complir l’adquisició d’actius de segona mà. L’acreditació insuficient o la falta de presentació en termini d’esta addenda suposarà la revocació total o parcial de la subvenció, amb el reembossament de les quantitats ja percebudes i l’exigència dels interessos de demora des del moment del pagament.

*Quint. Gastos subvencionables*

1. Tindran la consideració de gastos subvencionables els que satisfacen el que establix l’article 31 de la Llei 38/2003, de 17 de novembre, general de subvencions, que hagen sigut pagats efectivament entre l’1 de gener i el 10 de desembre de 2024, els dos inclosos, i s’enquadren en alguna de les categories següents:

a) Costos externs d’adquisició de maquinària, aparells, equips i altres actius materials directament vinculats a la producció que siguen necessaris per a la implantació, millora o modernització de les línies de producció. S’admetran també com a actius vinculats a la producció industrial els motles i les matrius, la maquinària per a certificació o control de qualitat de productes, l’equipament i la instal·lació dels laboratoris interns i sales blanques en l’establiment industrial, els transformadors, les depuradores i els equips de gestió i/o reducció de residus, emissions i efluents generats pel procés industrial, els vehicles i equips de transport en l’interior de les instal·lacions industrials, així com, en general, la maquinària i els equips relacionats amb l’emmagatzematge, l’embalatge, la preparació i la logística de les matèries primeres, els productes intermedis o els productes acabats. També es consideren costos vinculats a la producció industrial, i per tant subvencionables, les inversions en instal·lacions de prevenció o extinció d’incendis, així com inversions necessàries per al compliment de la normativa sectorial de seguretat industrial. Tots els equips i actius es consideraran actius materials subvencionables si, a més d’estar vinculats a la producció industrial, estan inscrits en l’inventari de l’empresa beneficiària que, en general, seran els que no es consumixen amb el seu ús i tenen una permanència en l’empresa superior a un any. Se n’exclouen equips com ara telèfons mòbils, ordinadors personals, servidors, impressores de documents, tauletes, consoles o similars que estiguen destinats a funcions administratives, així com altres equipaments o instal·lacions com són portes, control d’accessos, vestuaris, banys, sòls, instal·lacions antirobatori, instal·lacions i equipament de despatxos o habitacions i, en general, tots els equips que no estiguen vinculats clarament a la producció industrial.

b) Els costos de millores en maquinària, aparells, equips i altres actius materials preexistents en l’inventari de l’empresa, sempre que estiguen vinculats a la producció industrial i consistisquen en canvis de components essencials que suposen un avanç substancial en l’eficiència energètica d’esta, en les seues capacitats productives, en la seguretat industrial de l’empresa o en la seguretat laboral de les persones treballadores que les utilitzen. Estos avanços substancials hauran de motivar-se qualitativament i/o quantitativament en la memòria descriptiva, i la justificació insuficient comportarà l’exclusió directa d’estos gastos. No seran subvencionables els costos de meres reparacions i accions de manteniment de maquinària i/o de part dels seus components o elements auxiliars de producció.

c) Costos externs d’adquisició, disseny a mesura, implantació o posada en funcionament d’actius immaterials, com ara patents, marques, models d’utilitat i llicències de fabricació, dissenys industrials o de producte, així com el programari, les aplicacions o els desenrotllaments i innovacions industrials realitzades per tercers per a l’empresa beneficiària, sempre que estiguen vinculats directament a la producció industrial. Igualment, es consideraran actius vinculats a la producció industrial, entre altres, els actius immaterials destinats a la modelització, simulació i virtualització de processos industrials, els destinats al manteniment preventiu, automatització, i sensorització dels processos industrials, així com les aplicacions de gestió logística interna i externa (CRM) o les tecnologies de gestió integrada de la informació de l’empresa (ERP). També seran subvencionables, si és el cas, els pagaments realitzats des de l’1 de gener de 2024 fins al 10 de desembre de 2024, els dos inclosos, per l’ús sense adquisició d’eixes llicències, dissenys, programari, aplicacions, desenrotllaments o innovacions. En el cas de llicències, també serà subvencionable el pagament de cànon i regalies per a l’adquisició de drets sobre la imatge de persones, personatges o marques per a incorporar-los a productes. No serà subvencionable l’adquisició, el desenrotllament o el pagament per ús de llicències, programari i aplicacions que siguen de propòsit general, com ara sistemes operatius, aplicacions de xarxes, comunicacions o correu, paquets d’ofimàtica, edició i/o tractament genèric de textos o imatges.

d) Els costos imprescindibles per al registre, obtenció, validació i defensa de patents, marques, models d’utilitat, dissenys i desenrotllaments industrials i altres coneixements tècnics, generats per l’empresa sol·licitant.

e) Els costos externs incorreguts per a obtindre la certificació o altres formes d’homologació o normalització de productes, composicions, sistemes o processos industrials. També s’admetran com a subvencionables els gastos incorreguts en concepte de verificacions de tercera part segons normes harmonitzades per als assajos de seguretat.

f) Costos de contractació externa d’enginyeria industrial, sempre que siguen clarament necessaris per a l’execució del projecte d’inversió. Queda expressament exclosa qualsevol forma de consultoria associada a la gestió i tramitació de subvencions, projectes, llicències, autoritzacions administratives, legalitzacions, inscripció en registres i similars que no aporten clarament un coneixement tècnic necessari per a la millora o modernització industrial subvencionada, excepte els costos de legalització i inscripció de les noves instal·lacions o actius adquirits, que sí que seran subvencionables. La partida màxima que es tindrà en compte per a calcular l’import de l’ajuda no podrà superar ni el 15 % del total de gastos admesos com a subvencionables (actius materials, immaterials, enginyeria i auditoria), ni l’import de 20.000 euros, IVA exclòs.

g) Gastos d’auditoria per a l’elaboració de l’informe de revisió de documentació justificativa de la subvenció per empresa auditora externa inscrita com a exercent en el Registre oficial d’auditors de comptes, fins a un import màxim subvencionable de 600 euros, IVA exclòs, per sol·licitud. No obstant això, este gasto no serà subvencionable en el supòsit que l’empresa beneficiària estiga obligada a auditar els seus comptes anuals.

2. Són aplicables als conceptes de gasto subvencionable les regles següents:

a) Només seran admissibles els gastos que s’acredite que han sigut efectivament pagats entre l’1 de gener de 2024 i el 10 de desembre de 2024, els dos inclosos, amb independència de la posada en funcionament dels actius subvencionats. No obstant això, s’admetran com a costos pagats en termini els pagaments fets en 2023 d’actius que no s’hagen pogut posar en funcionament en eixe exercici per causes alienes a l’empresa, i sempre que la posada en funcionament de l’actiu subvencionat es faça entre l’1 de gener de 2024 i el 10 de desembre de 2024, si és el cas, en el termini ampliat per a la posada en marxa.

b) No seran subvencionables els actius materials sense el marcatge CE i el número de sèrie o sense que s’acompanye de la declaració de conformitat.

c) No seran subvencionables els costos d’adquisició d’empreses, d’accions o de participacions socials.

d) No seran subvencionables els costos d’adquisició o arrendament de terrenys, naus industrials, edificis o altres béns immobles.

e) No seran subvencionables els gastos d’obra civil com les inversions materials en urbanització, canalitzacions, portades i escomeses dels servicis necessaris per a l’activitat, fetes fora de l’establiment productiu, ni les inversions per a la construcció, ampliació o adequació de béns immobles. No obstant això, sí que seran subvencionables les inversions en adequació de béns immobles o d’instal·lacions dins de l’establiment productiu, generals o específiques, sempre que siguen imprescindibles per a la instal·lació de nous actius materials adquirits i es justifique específicament en la memòria descriptiva. La justificació insuficient comportarà l’exclusió directa d’estos gastos d’adequació immobiliària o instal·lacions internes. En el cas d’obres que exigisquen projecte tècnic, este haurà de sotmetre’s a un informe de l’oficina de supervisió de projectes o de tècnics de l’Administració designats per esta, amb caràcter previ a la data de justificació, i caldrà acreditar-ne l’existència davant de l’empresa auditora.

f) També seran subvencionables els costos de trasllat i posada en funcionament en cas d’actius materials adquirits, incloent-hi els costos de grues, muntatge i desmuntatge dels nous actius o dels quals se substituïxen. Igualment, seran subvencionables els costos de connexió o adaptació dins de l’establiment productiu d’actius preexistents per a la seua correcta connexió amb els nous actius adquirits, sempre que es justifique específicament en la memòria descriptiva la necessitat d’estos.

g) En el cas d’arrendament financer o usdefruit d’actius materials, només seran subvencionables les quotes pagades entre l’1 de gener de 2024 i el 10 de desembre de 2024, els dos inclosos, sempre que s’acredite amb la justificació que el contracte inclou expressament l’obligació d’adquirir l’actiu al final del contracte.

h) Els costos subvencionats no podran rebre simultàniament ajudes públiques d’esta o una altra administració per als mateixos costos. No obstant això, sí que podran rebre altres ajudes públiques per als costos de la lletra d, apartat 1 del resolc quint, així com per a altres costos diferents dels subvencionats, sempre que no estiguen inclosos en el model normalitzat de taula de costos estimats, encara que estiguen relacionats amb el mateix projecte d’inversió, tenint en compte, en tot cas, les regles de compatibilitat de l’article 4 de les bases reguladores.

i) Els costos subvencionats per esta convocatòria s’hauran d’haver abonat en els terminis de pagament previstos en la normativa sectorial que li siga aplicable o, si no és possible, en els que establix la Llei 3/2004, de 29 de desembre, per la qual es fixen les mesures de lluita contra la morositat en les operacions comercials.

j) Només podran considerar-se subvencionables els gastos que, de manera indubtable, responguen a la naturalesa de la inversió que cal subvencionar i resulten estrictament necessaris, d’acord amb la descripció de les actuacions aportada en la memòria. Els costos hauran de tindre un nivell de desglossament suficient per a valorar-ne l’adequació a l’activitat a la qual s’associen i coincidir exactament amb les factures o els costos detallats en la taula de costos estimats. Els costos inclosos en la taula de costos estimats que no s’identifiquen clarament en la descripció de les actuacions de la memòria no s’admetran. Els conceptes amb un desglossament deficient podran ser considerats com a no subvencionables sense necessitat de requeriment previ d’esmena.

k) No s’acceptaran operacions amb persones o entitats vinculades a l’empresa beneficiària; s’entenen així aquelles en les quals concórrega alguna de les circumstàncies que detalla el punt 2 de l’article 68 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.

l) Quan l’import d’adquisició d’un actiu o servici supere les quanties establides en la legislació vigent de contractació per al contracte menor, l’empresa beneficiària haurà de disposar de, com a mínim, tres ofertes de diferents proveïdors, formulades amb caràcter previ a la contracció del compromís per a l’entrega de l’actiu o la realització del servici. L’elecció entre les ofertes presentades s’haurà de fer d’acord amb criteris d’eficiència i economia, i quan no recaiga en la proposta econòmicament més avantatjosa, s’haurà de justificar expressament l’elecció menys econòmica en una declaració responsable.

No obstant això, no serà necessari disposar de tres ofertes diferents quan el gasto s’haja contractat amb anterioritat a la data de publicació de la resolució de concessió de l’ajuda, o quan per les característiques especials de l’actiu o el servici, es justifique en una declaració responsable que no hi ha en el mercat un nombre suficient d’empreses que els presten o subministren. Les dos declaracions responsables, si és el cas, hauran de presentar-se davant de l’empresa auditora per a la seua comprovació i justificació en l’informe d’auditoria.

m) Els costos d’adquisició d’actius fixos de segona mà seran subvencionables sempre que complisquen, a més, els requisits següents:

1. Que conste una declaració de l’empresa venedora sobre l’origen dels béns i que estos no han sigut objecte de finançament públic nacional o de la Unió Europea.

2. Que el preu no siga superior al valor de mercat i, al mateix temps, siga inferior al cost de béns nous similars. En este sentit, serà imprescindible presentar a l’empresa auditora, juntament amb la justificació, un certificat d’una empresa taxadora independent que ho certifique.

Si no es pot acreditar el que s’establix en els punts anteriors davant de l’empresa auditora, que haurà de pronunciar-se expressament sobre la qüestió en el seu informe final per a la justificació i, si és el cas, en addenda, els costos de compra de segona mà no es consideraran subvencionables, i després de la revisió de la documentació justificativa, la subvenció es minorarà en les quanties corresponents a estos costos.

3. En cap cas es consideraran gastos subvencionables els impostos indirectes quan siguen susceptibles de recuperació o compensació.

4. La justificació a l’empresa auditora dels costos subvencionables s’haurà de fer mitjançant la presentació de les factures o els documents comptables de valor probatori equivalent amb validesa en el tràfic jurídic mercantil o amb eficàcia administrativa i l’acreditació del pagament. L’acreditació del pagament es farà amb la documentació següent:

a. Transferència bancària: còpia del resguard de la transferència en el qual figure el número de factura o, en defecte d’això, el concepte abonat i la còpia del càrrec en compte corresponent.

b. Xecs i pagarés: còpia del xec o pagaré firmat i còpia de l’extracte bancari del càrrec en compte corresponent. No s’admeten xecs al portador.

c. Efectes o altres instruments mercantils com el *confirming*, el *factoring*  o el descompte i avançament bancari, sempre que el cobrament del proveïdor estiga garantit: còpia del document o contracte i l’acreditació del pagament al proveïdor per l’entitat que l’haja efectuat.

No s’admetran pagaments en metàl·lic ni pagaments per finestreta d’entitats de crèdit. Es considerarà efectivament pagat el gasto, a l’efecte de la consideració com a subvencionable, amb la cessió del dret de cobrament de la subvenció a favor dels creditors per raó del gasto fet. La justificació a l’empresa auditora d’esta cessió es farà presentant-li l’original del document públic o privat en què s’instrumente la cessió del dret de cobrament de la subvenció i, en el cas que les parts actuen a través de representants, els títols d’apoderament en què es verifique la capacitat de les persones firmants de l’acord de cessió per a dur a terme este negoci jurídic. L’informe de l’empresa auditora haurà de fer constar expressament la comprovació d’esta capacitat i adjuntar una còpia íntegra del document de la cessió.

5. Les empreses beneficiàries hauran de presentar, a més, a l’empresa auditora fotografies de les inversions, les instal·lacions i els equips físics subvencionats, una vegada situats en l’establiment productiu.

*Sext. Justificació i pagament de les ajudes*

1. Les empreses beneficiàries hauran de presentar la documentació justificativa fins al termini màxim de justificació del 10 de desembre de 2024, inclusivament, mitjançant el tràmit telemàtic al qual s’accedirà a través de Portal d’indústria de la Generalitat (<https://portalindustria.gva.es>), apartat Ajudes, Convocatòries, any 2024, I. Ajudes per a pimes, que és este:

<https://www.gva.es/va/inicio/procedimientos?id_proc=22255>

2. La documentació justificativa que caldrà adjuntar mitjançant el procediment telemàtic previst és la següent:

a) Model normalitzat de l’informe d’empresa auditora de comptes, degudament formalitzat en tots els apartats i firmat electrònicament per esta.

b) Model normalitzat de taula de costos realitzats i efectivament pagats amb motiu del projecte d’inversió subvencionat, que es considerarà com a compte justificatiu, i haurà d’estar firmat electrònicament per l’empresa beneficiària i, optativament, per l’empresa auditora de comptes.

c) Model normalitzat de memòria justificativa.

d) Només en cas que l’empresa beneficiària haja denegat expressament l’autorització a la Direcció General d’Indústria perquè obtinga de manera directa, a través de certificats electrònics, l’acreditació del compliment d’obligacions tributàries i amb la Seguretat Social, deurà a més aportar les certificacions establides en el punt 5, apartat g, del resolc nové de la convocatòria d’ajudes.

Els models normalitzats anteriors estaran disponibles en l’apartat «Impresos associats» del procediment <https://www.gva.es/va/inicio/procedimientos?id_proc=18866&version=amp>, al qual també es pot accedir mitjançant l’enllaç següent: <https://portalindustria.gva.es/va/ajudes-convocatories>

3. La Direcció General d’Indústria podrà requerir la informació addicional que, en cada cas, estime necessària per a acreditar el compliment de les condicions imposades en la concessió de la subvenció.

4. Després de la revisió de la documentació justificativa i l’esmena d’esta, si és el cas, per part de l’empresa beneficiària, la Direcció General d’Indústria reconeixerà l’obligació i proposarà el pagament de la subvenció en l’import que corresponga amb càrrec a la línia S1461 del programa pressupostari 722A00, capítol VII, de l’exercici 2024.

*Sèptim. Minoració i reintegrament de les ajudes*

1. En el cas que l’empresa beneficiària justifique un import inferior al que s’aprova en la concessió, l’import de l’ajuda es reduirà en la quantia corresponent, sempre que la justificació del projecte d’inversió subvencionat assolisca almenys el 50 % del pressupost aprovat inicial.

2. Serà procedent la revocació de les ajudes, amb pèrdua total del dret al cobrament de la subvenció i, si és el cas, el reintegrament de les ajudes concedides, amb reemborsament de les quantitats ja percebudes i l’exigència dels interessos de demora des del moment del pagament, en els supòsits en què les empreses beneficiàries incomplisquen les obligacions i els requisits que s’establixen en la convocatòria d’ajudes i en les bases reguladores, especialment en els supòsits següents:

a) Incompliment de la realització del projecte aprovat, de les condicions i dels requisits de la convocatòria o de la resolució de concessió.

b) Incompliment dels fins per als quals es va concedir la subvenció.

c) Nul·la o insuficient justificació de la subvenció en el termini màxim establit.

d) En els casos en què concórrega alguna de causes de reintegrament que establix l’article 37 de la Llei general de subvencions.

3. A l’efecte del que disposen els apartats anteriors, es podrà considerar que s’ha produït un incompliment total, que comporta la revocació de la subvenció i, si és el cas, el reintegrament total de l’ajuda pagada, més els interessos de demora des del pagament de la subvenció, en els casos següents:

a) Modificació d’alguna de les característiques essencials del projecte aprovat.

b) Justificació inferior al 50 % del pressupost aprovat inicial.

c) Alteració substancial dels fins per als quals s’ha concedit la subvenció.

4. La Direcció General d'Indústria és competent per a resoldre la minoració, la revocació o el reintegrament de les ajudes, que hauran d'ajustar-se a les previsions contingudes en la Llei 38/2003, de 17 de desembre, el seu reglament de desenvolupament, i en l'article 172 de la Llei 1/2015 de, 6 de febrer, de la Generalitat, d'hisenda pública, del sector públic instrumental i de subvencions.

*Octau. Informació i publicitat*

Totes les empreses beneficiàries que perceben un import superior a 10.000 euros per esta convocatòria hauran de publicar obligatòriament la concessió de l’ajuda en un apartat específic, permanent i fàcilment accessible de la seua pàgina web, en què s’indique almenys l’any i import concedit, el número d’expedient i una referència genèrica del projecte d’inversió per al qual s’ha concedit. El compliment d’esta obligació es justificarà davant de l’empresa auditora, mitjançant l’URL de la web en la qual conste esta publicitat. L’incompliment d’esta obligació de publicitat es podrà considerar com a justificació insuficient de la subvenció, amb les conseqüències jurídiques establides en el resolc sèptim d’esta resolució. Esta informació haurà de mantindre’s publicada en este apartat específic, permanentment i fàcilment accessible de la pàgina web almenys durant 3 anys comptats des de la data límit de justificació de les ajudes.

Contra esta resolució, que posa fi a la via administrativa, es podrà interposar, potestativament, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, un recurs de reposició davant del mateix òrgan que l’ha dictada, en el termini d’un mes a comptar de l’endemà de la publicació en el *Diari Oficial de la Generalitat Valenciana*, o directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l’endemà de la publicació en el *Diari Oficial de la Generalitat Valenciana*, de conformitat amb el que es preveu en l’article 46 de la Llei 29/1998, de 13 de juliol, reguladora de la jurisdicció contenciosa administrativa.

ANNEX I

*Llista de subvencions addicionals concedides*

|  |  |  |  |  |
| --- | --- | --- | --- | --- |
| *Expedient* | *NIF* | *Empresa* | *Gastos aprovats* | *Subvenció concedida* |
| INPYME/2024/8 | X33698936 | Domingo Serna Construcciones Metalicas SL. | 392.204,00 € | 117.661,20 € |
| INPYME/2024/344 | X97137421 | Poliex SL. | 251.842,00 € | 75.552,60 € |
| INPYME/2024/188 | G65346520 | Mirmar Sociedad Anonima | 667.102,12 € | 200.000,00 € |
| INPYME/2024/317 | H66209911 | Orial Castilla SL. | 139.920,03 € | 41.976,01 € |
| INPYME/2024/520 | O98267568 | Jac Mont SL. | 136.300,00 € | 40.890,00 € |
| INPYME/2024/167 | Z35261303 | Adhesivos Martinez SL. | 488.258,65 € | 146.477,60 € |
| INPYME/2024/945 | T49700393 | Brildor Sociedad Limitada | 20.330,00 € | 6.099,00 € |
| INPYME/2024/362 | U77171438 | Bottles Recycling SL. | 568.200,00 € | 170.460,00 € |
| INPYME/2024/596 | J77863897 | Miger Sociedad Limitada | 151.275,00 € | 45.382,50 € |
| INPYME/2024/744 | M32324252 | Fabricados de Hilos y Cuerdas SL. | 57.260,45 € | 17.178,13 € |
| INPYME/2024/674 | A10630442 | Solmecta Sociedad Limitada | 153.891,00 € | 46.167,30 € |
| INPYME/2024/797 | D64281598 | Pemarsa SA | 222.321,00 € | 66.696,30 € |
| INPYME/2024/1073 | C65379742 | Album la Comercial SL. | 67.125,70 € | 20.137,71 € |
| INPYME/2024/642 | E83039222 | Hilade SL. | 248.221,78 € | 74.466,53 € |
| INPYME/2024/810 | C39411686 | WIN-2 Indus Sociedad Limitada | 89.600,00 € | 26.880,00 € |
| INPYME/2024/46 | J31924284 | Gbibi Inyectados, SL. | 74.500,00 € | 22.350,00 € |
| INPYME/2024/115 | F28451513 | Cisent Manipulados Sociedad Limitada | 585.000,00 € | 175.500,00 € |
| INPYME/2024/854 | E85024261 | R Belda Llorens SA. | 664.257,00 € | 199.277,10 € |
| INPYME/2024/135 | E86803842 | Decoturn Valencia, SL. | 41.780,71 € | 12.534,21 € |
| INPYME/2024/54 | M39134167 | Samarplast Palstics, SL. | 707.582,64 € | 200.000,00 € |
| INPYME/2024/519 | S15877448 | Grafiques Machi SL. | 393.785,00 € | 118.135,50 € |
| INPYME/2024/3 | Y03146995 | Marsala Design SL. | 92.200,00 € | 27.660,00 € |
| INPYME/2024/65 | F73211014 | Angis SL. | 166.020,00 € | 49.806,00 € |
| INPYME/2024/327 | T22790015 | Zoloplast, SL. | 137.218,53 € | 41.165,56 € |
| INPYME/2024/972 | I18072495 | Such Impresores SLU. | 42.633,21 € | 12.789,96 € |
| INPYME/2024/853 | R48741271 | Vayoil Textil SA. | 82.683,70 € | 24.805,11 € |
| INPYME/2024/104 | C57284861 | Mecanizados Alcira Sociedad Limitada | 111.100,00 € | 33.330,00 € |
| INPYME/2024/414 | B86922519 | Frog Plastics SL. | 116.451,49 € | 34.935,45 € |
| INPYME/2024/338 | A02327701 | Seinse Kent SL. | 33.823,17 € | 10.146,95 € |
| INPYME/2024/252 | K54799874 | Ingenieria y Mecanizado Manuel Chiva SL. | 202.526,19 € | 60.757,86 € |
| INPYME/2024/360 | C20829676 | Colchonera Valenciana SA. | 371.451,26 € | 111.435,38 € |
| INPYME/2024/602 | S18504552 | Labels Mediterrani Sociedad Limitada | 80.600,00 € | 24.180,00 € |
| INPYME/2024/417 | Y80626657 | Troqueles de Ves SL. | 24.100,00 € | 7.230,00 € |
| INPYME/2024/164 | N67760564 | Hidroten, SA. | 308.700,00 € | 92.610,00 € |
| INPYME/2024/618 | B16071927 | Grafolux Industria Grafica SL. | 70.400,00 € | 21.120,00 € |
| INPYME/2024/371 | H72324112 | Industria Cooperadora del Azulejo SL. | 160.703,00 € | 48.210,90 € |
| INPYME/2024/384 | B52834021 | Polypres Mediterraneo, SL. | 231.121,00 € | 69.336,30 € |
| INPYME/2024/842 | L03336546 | Equipcel, SL. | 236.074,30 € | 70.822,29 € |
| INPYME/2024/292 | D78374208 | Metal Cris Jhon SL. | 84.677,82 € | 25.403,35 € |
| INPYME/2024/555 | L43475342 | Visco-Foam, SL. | 138.535,46 € | 41.560,64 € |
| INPYME/2024/717 | J21285163 | Serialva Impres, SL. | 54.635,00 € | 16.390,50 € |
| INPYME/2024/956 | L33081474 | Anadia Fundicion SL. | 637.970,00 € | 191.391,00 € |
| INPYME/2024/503 | E36742888 | Persianas Persax, SA. | 386.705,00 € | 94.293,00 € |
| INPYME/2024/804 | Y21972597 | Graficas Benifayo, SL. | 42.985,87 € | 12.895,76 € |
| INPYME/2024/250 | V21988472 | Comercial e Industrial Repro, SL. | 115.292,00 € | 34.587,60 € |
| INPYME/2024/932 | C43767110 | Isigenere SL. | 53.290,97 € | 15.987,29 € |
| INPYME/2024/261 | Q01753666 | Innova 2021 Sociedad Limitada | 134.400,00 € | 40.320,00 € |
| INPYME/2024/367 | S04016477 | Junta 3 Sociedad Limitada | 146.870,00 € | 44.061,00 € |
| INPYME/2024/38 | P83934582 | Sticsa Levante, SL. | 251.917,51 € | 75.575,25 € |
| INPYME/2024/731 | D95019431 | Muelles Brotons SL. | 356.630,00 € | 106.989,00 € |
| INPYME/2024/96 | Z15884520 | Soplados y Envases Pico Galvañ, SL. | 44.822,00 € | 13.446,60 € |
| INPYME/2024/310 | C72145607 | Karme Nature SL. | 295.000,00 € | 88.500,00 € |
| INPYME/2024/787 | Y88622876 | Intertronic Internacional Sociedad Limitada | 234.493,23 € | 70.347,97 € |
| INPYME/2024/621 | K72665965 | Vulgalia SL. | 57.850,00 € | 17.355,00 € |
| INPYME/2024/1071 | B21637078 | Textiles Sanmateu SL. | 48.138,00 € | 14.441,40 € |
| INPYME/2024/986 | Q25987821 | Fantek Industrial Sociedad Limitada Unipersonal | 71.015,00 € | 21.304,50 € |
| INPYME/2024/220 | H16910503 | Inyectados Alsan SL. | 246.700,00 € | 72.784,00 € |
| INPYME/2024/187 | Y44563573 | Hijos de Francisco Camina SL. | 29.080,00 € | 8.724,00 € |
| INPYME/2024/902 | B88133145 | Diseño Inyeccion y Tecnologia Industrial SL. | 55.039,59 € | 16.511,88 € |
| INPYME/2024/857 | X56027903 | Sociedad Industrial de la Construccion y sus Prefabricados, SA. | 77.685,75 € | 23.305,73 € |
| INPYME/2024/48 | P03519101 | Manufacturas Herplast, SLU. | 133.952,50 € | 40.185,75 € |
| INPYME/2024/765 | S89192001 | Castellon Digital SL. | 102.000,00 € | 30.600,00 € |
| INPYME/2024/637 | N73434238 | C3 Systems SL. | 814.651,30 € | 200.000,00 € |
| INPYME/2024/51 | F32972172 | Ibide Fitting Plastic, SL. | 687.811,06 € | 187.546,42 € |
| INPYME/2024/409 | H83028718 | Timbrados Elche SL. | 26.864,00 € | 8.059,20 € |
| INPYME/2024/377 | D95990335 | Indmamec Sociedad Limitada | 169.550,25 € | 50.865,08 € |
| INPYME/2024/493 | D67144860 | Gecomplast SL. | 94.078,00 € | 28.223,40 € |
| INPYME/2024/457 | K59821541 | Mosquival Sociedad Limitada | 88.485,00 € | 26.545,50 € |
| INPYME/2024/732 | Q21585006 | Sambeat Manufacturing Solutions SL. | 123.413,00 € | 37.023,90 € |
| INPYME/2024/1036 | O35278094 | YM Packaging Group SL. | 457.684,71 € | 86.588,82 € |
| INPYME/2024/600 | C97934972 | Revestech Solutions SL. | 252.090,00 € | 75.627,00 € |
| INPYME/2024/180 | K55544510 | Curvados Ibañez SL. | 94.875,26 € | 28.462,58 € |
| INPYME/2024/981 | Q69298631 | Hierros y Ferrallas Valencia, SL. | 26.332,00 € | 7.899,60 € |
| INPYME/2024/74 | V23431880 | Solutions and Building Systems SL. | 31.600,00 € | 9.480,00 € |
| INPYME/2024/771 | J86666288 | Dimension Tecnica 2012, SLU. | 87.200,62 € | 26.160,19 € |
| INPYME/2024/498 | B01983762 | Metalesa Seguridad Vial Sociedad de Responsabilidad Limitada | 279.578,20 € | 83.873,46 € |
| INPYME/2024/66 | G17244858 | Perez Linares, SL. | 314.430,67 € | 94.329,20 € |
| INPYME/2024/350 | U60100760 | Acustica Beyma SL. | 549.770,00 € | 143.347,37 € |

  

València, 27 de novembre de 2024

Manuel Rosalén Caparrós

Director general d'Indústria